Title: U GRADSKOJ KUĆI ORGANIZOVAN PRIJEM ZA UČESNIKE 11
Author: Owner
Last saved by: Goran Stojic

U GRADSKOJ KUĆI ORGANIZOVAN PRIJEM ZA  UČESNIKE 11.MEĐUNARODNOG STUDENTSKOG FESTIVALA FOLKLORA

           Kulturni događaj koji spaja narode  

*Preko 500 učesnika na 11.Međunarodnom studentskom festivalu folklora je impozantan broj i ja se nadam da će svi oni koji su došli i iz najudaljenijih zemalja poneti predivne uspomene iz našeg grada i da će nam se opet vratiti, kazao je gradonačelnik Niša, Darko Bulatović
*Studentski kulturni centar se bavi unapređenjem studentskog standarda i života  naših mladih ljudi, ali, pre svega, očuvanjem kulturne baštine srpskog naroda, istakla je Dragana Petković, direktorka ove ustanove
           
               Želim svim gostima dobrodošlicu u našu zemlju, a potom i grad Niš, da se sve vreme trajanja Festivala osećaju prijatno, da upoznaju nove običaje, tradicije i kulturu zemalja koje je ova manifestacija okupila  na jednom mestu  i da prilikom odlaska ponesu najlepše utiske, sa željom da nam se ponovo vrate, istakao je gradonačelnik Niša, Darko Bulatović na jučerašnjem prijemu za predstavnike folklornih ansambala iz Bolivije, Bugarske, Gruzije, Grčke, Kine, Kostarike, Meksika i Srbije. Prijemu su prisustvovali umetnički rukovodioci ansambala iz ovih zemlaja, kao i delegacije članova i gradska većnica Jelena Mitrovski kao i Dragana Petković, direktorka Studentskog kulturnog centra Niš i predstavnici domaćina, Akademskog folklornog ansambla „Oro“ SKC-a.
              „Ove godine imamo 500 učesnika iz sedam zemalja i sedam gradova Srbije, što je impozantan broj“, dodao je gradonačelnik Bulatović. „Ovo je šansa da steknete nove prijatelje, prezentujete muziku, kulturu, običaje, tradiciju i sve ono što nosite sa sobom, ali i da iz našeg grada ponesete najlepše utiske“.
              Dragana Petković se zhavlila domaćinu u ime gostiju, ali i Studentskog kulturnog centra Niša, na čijem se čelu nalazi.
               „Studentski kulturni centar se bavi unapređenjem studentskog standarda i života  naših mladih ljudi, ali, pre svega, očuvanjem kulturne baštine srpskog naroda“, naglasila je ona. „Akademski folklorni ansambl „Oro“ koji je domaćin ostalim ansambilma, neguje tradiciju našeg naroda već 60 godina u našoj zemlji. U tome imamo veliku podršku grada Niša, ali i gradske opštine Medijana, kao i opština Gadžin Han, Bela Palanka, Knjaževac,  Vladičin Han, Ražanj i Ćuprija.  Ovom prilikom vam se zahvaljujem na predstavljanju kulturne baštine vaših naroda i nadam se da ćete upoznati srpski identitet, naše narodne igre i naše nacionalno obeležje- kolo, koje je zaštičeno od UNESKA kao nematerijalna kulturna baština“.
              Jelana Mitrovska, gradska većnica resorno zadužena za kulturu  je naglasila, da je održavanje jednog ovakvog festivala od velikog značaja za grad Niš.
                „	To je kulturni događaj koji na najbolji način svetu predstavlja naš identitet i bogatu kulturnu baštinu, a istovremeno našim sugrađanima približava i tradiciju, igru i kulturno nasleđe zemalja koje su gosti na festivalu“, istakla je Jelena Mitrovski. 
                                   V.Petrović
LEG:BOGATSTVO RAZLIČITOSTI U NIŠU:prijem za folkloraše kod gradonačelnika
LEG:DRUŽENJE U GRADSKOJ KUĆI:gradonačelnik poručio gostima da se dobro osećaju u našem gradu
 
(Projekat „Nišlije se uključuju u odlučivanje“ sufinansiran iz budžeta grada Niša)